શ્રીજીની પ્રતિમા હાલમાં ચાર ઇંચથી શરૂ કરીને નવ ફૂટ સુધીની બજારમાં મળી રહી છે. આ વર્ષે લોકોનો માટીની મૂર્તિ ખરીદવાનો આગ્રહ વધ્યો છે. ગત વર્ષે વેચાતી ૧૦ ઇંચની શ્રીજીની પ્રતિમા આ વર્ષે રૂ.ર૦૦થી રપ૦ જેટલી વધુ મોંઘી વેચાઇ રહી છે. રૂ.૬પ૦માં જે મૂર્તિ ગત વર્ષે વેચાતી હતી તેનો ભાવ વધી જતાં લોકો નાની મૂર્તિ ખરીદી રહ્યા છે. માટીના મૂર્તિકાર જગદીશ પ્રજાપતિએ જણાવ્યું હતું કે કલર અને આભૂષણો આ વર્ષે જીએસટીના કારણે મોંઘાં થયાં છે. તેથી મૂર્તિની કિંમત પણ વધી છે.